**Goşundy 1.**

**Serhoşlukdan açýan edara getirilen ýa-da tutulyp saklanylan, şahslar üçin jaýlarda şahslary saklamagyň düzgünleri.**

**§ 1**

1. Lukmançylyk otaga gelen şahs, şular hakynda dessine habarly edilmelidir:

1) şu düzgünler bilen tanyşdyrylmak arkaly olaryň hukuklary we borçlary. Lukmançylyk otaga gelen şahs, bolmagyň düzgünleri bilen tanyşdyrylyş namasyna gol çekmek arkaly, bolmagyň düzgünleri bilen tanyşdyrylyş hakykatyny tassyklaýar;

2) lukmançylyk otaglaryň gözegçilik serişdeleri, şol sanda syn ediş we şekili ýazyş serişdeleri bilen ornaşdyrylmagy hakykaty, eger-de olar gurnalan bolsa.

2. Polýak dilini bilmeýän we lukmançylyk otaga goýberilen şahsa, onuň lukmançylyk otagda bolmagyna degişli soraglar boýunça, terjimeçi arkaly ýüz tutmak mümkinçiligi berilýär.

2a. 2011-nji ýylyň 19-njy awgustyndaky “Yşarat dili we aragatnaşygyň beýleki serişdeleri hakynda” Kanunyň [2-nji maddasynyň 1-nji böleginiň 1-nji bendinde](https://sip.legalis.pl/document-view.seam?documentId=mfrxilrtg4ytqnbsga2daltqmfyc4nrwgq3tmmrqha) görkezilen, şahslaryň sanyna girýän bolsa, lukmançylyk otaga gelen şahsa, lukmançylyk otagda bolmagyna degişli meseleler boýunça polýak yşarat diliniň (PYD), yşarat diliniň ulgamlarynyň (YDU) we lallaryň aragatnaşyk ulgamlarynyň (LAU) terjimeçisiniň muzdsuz hyzmatlarynyň berilmegine elýeterlilik berilýär.

3. Eger-de lukmançylyk otaga gelen şahs bilen, onuň huşunyň bozuklygy sebäpli, aragatnaşyk kynlaşan bolsa, onda 1-nji bentde görkezilen hereketler, olary ýerine ýetirmezligiň sebäbi aradan aýyrylandan soňra ýerine ýetirilýär.

4. Eger-de tutup saklanan şahsyň huşunyň bozulmagy bilen, onuň bilen aragatnaşyk etmäge dörän päsgelçilik netijesinde, onuň tutulyp saklanylmagy bilen baglanşykly, jenaýat kodeksi ýa-da gaýry kanunlar tarapyndan göz öňünde tutulan, öz hukuklary bilen ol tanyşdyrylmadyk bolsa, onda amala aşyrylmandygy sebäbi aradan aýrylandan soňra, şeýle tanyşdyrylyş amala aşyrylmalydyr. Öz hukuklary bilen tanyşdyrylandygy baradaky hakykaty, tutulyp saklanan şahs, tutup saklamak hakyndaky teswirnama gol çekmek arkaly tassyklaýar.

**§ 2** Lukmançylyk otaga gelen, tutulyp saklanan şahsy, şu ýagdaýlarda boşatmaly:

1) Tutup saklamagyň sebäbi aradan aýrylanda;

2) kazyýetiň görkezmesi ýa-da karary boýunça;

3) prokuroryň görkezmesi boýunça;

4) tutulyp saklanan pursadyndan 48 sagat geçmezinden öňürti, eger-de ol bu wagtyň dowamynda, deslapky tussag etmek hakynda haýyşnama bilen bilelikde kazyýetiň ygtyýaryna geçirilmedik bolsa;

5) eger-de kazyýetiň ygtyýaryna berilenden soňra 24 sagadyň dowamynda oňa deslapky tussag etmek hakynda karar berilmedik bolsa.

**§ 3** Serhoşlukdan açmak maksady bilen getirilen şahsy şu ýagdaýlarda boşatmaly:

1) sersaglygy gazanmagy boýunça, emma getirileninden soňra 24 sagatdan gijä galmazdan;

2) bu şahsyň lukmançylyk otagda soňraky bolmagy, onuň janyna ýa-da saglygyna howp salyp biljekdigi hakyndaky lukmançylyk netijenamanyň esasynda.

**§ 4**

1. Lukmançylyk otaga gelen, tutulyp saklanan şahs, lukmançylyk barlag edilmegine degişlidir, we içeri işler edaralary tarapyndan tutulyp saklanan şahslaryň medisina barlagynyň düzgünleri tarapyndan bellenen ýadgaýlarda we tertipde oňa zerur lukmançylyk kömegi berilýär.

2. Seroşlukdan açmak üçin lukmançylyk otaga getirilen şahs, hökmany suratda lukmançylyk barlagyndan geçmelidir, onuň netijesinde lukman şulary anyklaýar:

1) bu şahsyň lukmançylyk otagda bolmagy üçin hiç hili lukmançylyk garşy görkezmeleriň ýokdugyny ýa-da

2) bu şahsyň lukmançylyk otagda bolmagy üçin lukmançylyk garşy görkezmeleriň bardygyny we ony kesel bejeriş edarasyna ibermegiň zerurlygyny ýa-da

3) lukmançylyk barlagyndan geçmäge ýüz öwürmegi we kesel bejeriş edarasyna ibermek üçin esaslaryň ýoklugyny ýa-da

4) lukmançylyk barlagyndan geçmäge ýüz öwürmegi we bu şahsy kesel bejeriş edarasyna ibermek üçin esaslaryň bardygyny ýa-da

5) bu şahsyň almaly derman serişdeleriň görnüşini we olaryň möçberlerini.

3. 2-nji bentde görkezilen ýagdaýlar, lukmançylyk netijenama bilen tassyklanylmaly.

4. 2(3) bentde görkezilen ýagdaýlar, serhoşlukdan açmak üçin getirilen şahsyň lukmançylyk otaga elýeterlilikde ýüz öwürmek üçin esas bolup durmaýar.

5. 2(2) we (4) bentlerde görkezilen ýagdaýlarda, lukmançylyk edara serhoşlukdan açmak üçin getirilen şahsyň daşalmagy, ýörite sanitar ulag bilen amala aşyrylmalydyr.

6. Lukmançylyk otagda geçirilýän, lukmançylyk barlaglaryň alnyp barylyşy we netijeleri, lukmançylyk kabul edişlikleriň kitabynda lukman tarapyndan bellenilýär.

**§ 5**

1. Lukmançylyk otagyna gelýän şahs, öz adyny, atasynyň adyny, doglan senesini we ýerini, hasaba alynan ýa-da ýaşaýan ýeri, şeýle hem saglyk ýagdaýy baradaky maglumatlary habar berýär.

2. Lukmançylyk otaga gelýän we ol ýerde ýerleşdirilýän şahs, öňüni alyş gözden geçirilişe degişlidir.

**§ 6**

1. § 5 (2) bentde görkezilen, öňüni alyş gözden geçirilişiň dowamynda tapylan we alnyp galynan närseler, olaryş hususy aýratynlyklaryny görkezmek bilen saklanyş sanawyna girizilýär. Saklanyş sanawy, lukmançylyk otagyna gelen şahs, we onda görkezilen närseleri saklanyşa kabul edýän polisiýanyň işgäri tarapyndan gol çekilýär.

2. Bu lukmançylyk otaga gelen şahsyň gol çekmekden ýüz öwürmegi ýa-da gol çekip bilmezligi, daşalyşyny ýa-da ýansaklawyny amala aşyrýan işgäriň bu çäräniň amala aşyrylyşyna gatnaşandygyny görkezmek bilen saklanyş sanawyna bellik edilýär, bu barada onuň goly tassyk edýär.

3. *(ýatyrylan)*

4. § 5 (2) bentde görkezilen, öňüni alyş gözden geçirilişiň dowamynda tapylan we ýygnalan närseler, lukmançylyk otagyna gelen şahsa berilip bilinmeýär.

**§ 7** Lukmançylyk otagyna gelen şahs, lukmançylyk otagyň işleýşine jogap berýän ýa-da onda nobatçylyk edýän, içeri işler edaralarynyň işgäriniň görkezmesi boýunça, tutulyp saklanan şahslar ýa-da serhoşlukdan açmak üçin getirilen şahslar üçin otagy, şeýle hem uky üçin niýetlenen ýeri eýeleýär:

1) dürli jynsly şahslar aýratynlykda ýerleşdirilýärler;

2) serhoşlukdan açmak üçin getirilen şahslar, sersag şahslar bilen bir lukmançylyk otagynda ýerleşdirilmeli däldir;

3) on sekiz ýaşa ýetmedik şahslar, kämillik ýaşa ýeten şahslar bilen bir lukmançylyk otagynda ýerleşdirilmeli däldir.

**§ 8** Lukmançylyk otaga gelen şahs, şu talaplar hakynda habarly edilmelidir:

1) şu düzgünleriň berjaý edilmegi hakynda;

2) lukmançylyk otagynda nobatçylygy amala aşyrýan, içeri işler edaralaryň nobatçy işgäriniň görkezmelerini ýerine ýetirmek hakynda;

3) sagat 2200-den sagat 600 çenli we baýramçylyk günlerinde sagat 700 çenli komendant sagadyny berjaý etmek hakynda;

4) bilelikde bolmagyň düzgünlerini berjaý etmek hakynda;

5) şahsy tämizlik we otaglarda arassaçylyk hakynda alada etmek zerurlygy hakynda;

6) lukmançylyk otagyndaky enjamlaryň onuň göni niýetlenilişi boýunça ulanylmagy hakynda;

7) adamlaryň janyna we saglygyna dörän howplar, lukmançylyk otagyndaky enjamlary döwülmegi we beýleki howply hadysalar hakynda lukmançylyk otagy boýunça nobatçyny dessine habar bermek hakynda.

**§ 9**

1. Lukmançylyk otagyna gelen şahs, öz egin-eşigini, içki geýimini we aýakgabyny ulanmalydyr.

2. Eger-de 1-nji bentde görkezilen närseler, ulanylmaga ýaramsyz bolsa ýa-da olaryň ulanylyşy tämizlik taýdan ulanylmaga rugsat berilmeýän bolsa, onda tutulyp saklanan şahsa ýa-da serhoşlukdan açmak üçin getirilen şahsa, zerur egin-eşikler, içki geýim we aýakgap muzdsuz berilip biliner. Bu babatdaky karary, bu otag tabynlygynda bolan, içeri işler edaralarynyň gurluş bölümçesiniň ýolbaşçysy tarapyndan bellenen şahs kabul edýär.

3. Çalşyrgyç egin-eşik otaga goýberilen şahsa, tutulyp saklanan şahsa, wagtlaýyn tutulyp saklanan şahsa we şular bilen baglylykda iş kesilene berilýär:

1) terrorçylyk häsiýetli jenaýaty, aýratyn aýratyn zalymly jenaýaty ýa-da ok atýan ýaragy ýa-da partlaýjy maddalary ulanmak bilen jenaýaty etmekde ýa-da etmeginde güman etmek;

2) ýaragly häsiýetli guramaçylykly jenaýatçylykly topara onuň dahyllylygy ýa-da dahyllygyny güman etmek.

4. Häzirki iş boýunça maddy subutnama hökmünde egin-eşigi alynan, tutulyp saklanan şahsa, lukmançylyk otagyna gelen şahsa çalşyrgyç egin-eşik berilýär.

5. Lukmançylyk otagyna gelen şahsa, şahsy tämizligi üçin zerur bolan ýuwujy serişdeler, hususan-da sabyn we el süpürgiç, olaryň ulanylyşy bilen şertlendirilen wagta muzdsuz berilýär.

6. Komendan sagadyň dowamynda, şeýle hem esaslar bar bolan halatynda güje-gündiziň beýleki wagtynda hem, tutulyp saklananyň şahsy ulanylyşyna düşekçe, ýassyk, ýorgan (güýzde we gyşda – iki sany ýorgan) we ýorgan düşek esbaplary – iki sany örtüm we ýorgan daşy berilýär.

**§ 10**

1. Lukmançylyk otaga ýerleşdirilen şahs, şular bilen üpjün edilmelidir:

1) günde üç wagtyna berilýän bir sany gyzgyn nahar iýmeden az bolmadyk iýmitlenme bilen, we suwsuzlygy gandyrmak üçin içgiler bilen, şonuň bilen birlikde:

a) iýmitlenmäniň bir gije-gündizlik rasionyň energetiki gymmatlygy, Içeri işler edaralarynyň işgärleriniň iýmitlenme tertipi hakyndaky Düzgünnama tarapyndan kesgitlenen III mekdep kadasynyň we şeýle iýmitlenmäniň kadalarynyň azyndan 60% göterimine barabar bolmaly, ýöne 2 600 kkal pes bolmaly däl, göwreli aýallar we 18 ýaşdan kiçi şahslar üçin bolsa – bu kadanyň 75% göterimine barabar bolmaly, ýöne 3 200 kkal pes bolmaly däl.

b) Ýustisiýa ministrliginiň garamagyndaky jenaýat-ýerine ýetiriş ulgamynyň edaralarynda tussag astynda saklanýan şahslaryň iýmitlendirilmesi guralanda, jenaýat-ýerine ýetiriş ulgamynyň edaralarynda we azatlykdan mahrum edilýän ýerlerde, tussag astynda saklanýan şahslara berilýän, gije-gündizlik iýmitlenme kadasynyň bahasyny we rasionyň görnüşini kesgitlemegiň Düzgünleri tarapyndan bellenilen energetiki gymmatlygyň kadalary ulanylýar.

ç) d bendi hasab almak bilen, tutulyp saklanan şahsyň lukmaçylyk otagyna gelen pursadyndan 5 sagatdan az bolmadyk wagtda, şu aşakdaky wagtda we aşakdaky möçberlerde, iýmit berilmelidir:

- sagat 700-den sagat 800 çenli − a bendinde görkezilen tagamlaryň energetiki gymmadynyň 30% göterimine deň bolan, ertirlik,

- sagat 1200-den sagat 1400 çenli − a bendinde görkezilen tagamlaryň energetiki gymmadynyň 40% göterimine deň bolan, günortan nahary,

- sagat 1800-den sagat 1900 çenli − a bendinde görkezilen tagamlaryň energetiki gymmadynyň 30% göterimine deň bolan, agşam nahary,

d) daşary ýurtdan ýansaklawly getirilýän şahs, eger-de otaga goýberiliş sagat 1800-den sagat 800 çenli aralykda amala aşyrylan bolsa we şahsa ç bendinde görkezilen iýmit berilmedik bolsa, otaga goýberilenden soňra 2 sagadyň dowamynda a bendinde görkezilen tagamlaryň energetiki gymmadynyň 30% göterimine deň bolan iýmit bilen üpjün edilmelidir,

e) tutulyp saklanan şahs, ol ýansaklawyň ygtyýaryna berilende ýa-da geçende we ç bendinde görkezilen sagatlaryň dowamynda iýmitlenip bilmedik halatynda, birinji laýyk gelýän iýmitlenme mümkinçiligini almaga hukugy bardyr,

ä) şahsyň saglyk ýagdaýy talap edýän bolsa, lukman tarapyndan bellenilen berhize laýyklykda oňa iýmitlenme berilýär;

2) serhoşlukdan açmak üçin getirilen şahs ýagdaýynda – diňe suwsuzlygyny gandyrmak üçin içgi bilen;

3) lukmaçylyk kömegini almak mümkinçiligi bilen;

4) sanuzellerinden we şahsy tämizligi üçin zerur bolan ýuwujy serişdelerinden peýdalanmak mümkinçiligi bilen;

5) otagda bar bolan şahslara howp döretmejek häsiýetli dini ybadatlaryň närseleri bolmak mümkinçiligi bilen;

6) otagdaky şahslaryň tertibini we howpsuzlygyny bozmaýan görnüşde dini däp-dessurlary we gulluklary ýerine ýetirmek mümkinçiligi bilen;

7) metbugatdan peýdalanmak mümkinçiligi bilen;

8) öz hasabyna temmäki önümlerini, gazetleri we şahsy tämizligiň närselerini satyn almak we bu närseler we olaryň gaplamasy otagdaky şahslaryň tertibi we howpsuzlygy üçin howp salmazlygy şerti bilen, olary otagda saklamak mümkinçiligi bilen;

9) otagda bar bolan şahslaryň howpsuzlygynyň üpjün edilmegine gönükdirilen, içeri işler edaralarynyň işgärleriniň öz gulluk borçlaryny ýerine ýetirmeklerine päsgel bermeýän ýagdaýynda, içeri işler ministrligine tabyn bolan şahslaryň jaýlarda we ulag serişdelerde temmäki önümleri peýdalanmagyň anyk şertleri hakynda düzgünlerine laýyklykda, ýörtie aýrylan ýerde temmäki önümlerini çekmek mümkinçiligi bilen;

10) şu aşakdakylary almak mümkinçiligi bilen:

a) onuň gatnaşmagynda gözden geçirilişden soňra – şahsy zatlary, hususan-da egin-eşigi, aýakgaby, ýara daňylýan we tämizlik serişdeleri bilen ýollamalar,

b) lukmanyň razylygy bilen ýa-da onuň bilen ylalaşyk boýunça, berilip bilinýän lukman tarapyndan bellenen derman serişdeleri; derman serişdeleri lukman bilen ylalaşyk boýunça lukmançylyk otagyndaky şahsa lukman ýa-da lukmanyň ylalaşygy boýunça içeri işler edaralarynyň işgäri tarapyndan berilýär;

11) otagyň işleýişine jogap berýän içeri işler edaralarynyň işgärine hem-de bu otag tabynlygynda bolan içeri işler edaralarynyň bölümçesiniň ýolbaşçysyna talapnamalary, şikaýatlary we arzalary bermek mümkinçiligi.

2. 1(8) bendinde görkezilen närseleriň satyn alynmagy, mümkinçilik boýunça içeri işler edaralarynyň işgäriniň üsti bilen amala aşyrylýar, ýöne günüň dowamynda bir gezekden köp däl.

3. 1(1)(d) we (e) bentlerde görkezilen ýagdaýlarda tutulyp saklanan şahsa gyzgyn nahar berilmeýär.

§ 11 *(ýatyrylan)*

§ 12 *(ýatyrylan)*